Gangnam Style

«Gangnam Style» (koreansk 강남스타일) er ein K-pop-singel av den sørkorenaske artisten PSY. Songen vart gjeven ut 15. juli 2012 som den første singelen frå det sjette studioalbumet hans, PSY 6 (Six Rules), Part 1. «Gangnam Style» gjekk rett inn på førsteplassen på Gaon-lista, den nasjonale singellista i Sør-Korea. 24. november 2012 hadde musikkvideoen vorte sett over 803 millionar gongar på YouTube, og vart den mest sette videoen der etter å ha gått forbi Justin Bieber-songen «Baby».

Uttrykket «Gangnam Style» er ei koreansk nylaging som syner til livsstilen knytt til Gangnam-distriktet i Seoul. Songen og den tilhøyrande musikkvideoen spreidde seg som eit virus på Internett i august 2012 og har påverka populærkulturen sidan den gong. «Gangnam Style» vart hylla verda over for den fengande rytmen og dei underhaldande danserørslene til PSY i musikkvideoen og under forskjellige konsertframføringar av songen som i Madison Square Garden, The Today Show, The Ellen DeGeneres Show og Samsung-reklamar. Den 20. september 2012 vart «Gangnam Style» innskriven i Guinness Rekordbok som dem mest «likte» videoen (flest «likes») på YouTube. Videoen vann så prisen for Beste Video ved  MTV Europe Music Awards seinare på året.

Det vart laga mange parodiar og reaksjonsvideoar av videoen av mange forskjellige grupper, organisasjonar og enkelt personar, som The Oregon Duck, United States Naval Academy og styresmaktene i Nord-Korea. Mot slutten av oktober 2012 hadde songen nådd førsteplassen i meir enn 30 land inkludert Australia, Canada, Frankrike, Tyskland, Noreg, Spania og Storbritannia. Sjølv som songen berre fekk lunken mottaking i Japan, toppa songen lista i Kina over dei mest nedlasta songane i landet og vart av statskontrollert media skildra som ein «gudommeleg melodi».

Populariteten til songen heldt fram å vekse og danserørslene vart framførte av mange forretnings- og politiske leiarar, som styreformann i Google, Eric Schmidt, den britiske statsministeren David Cameron, og generalsekretæren i SN, Ban Ki-Moon, som hylla songen for å ha «makt nok til å skape fred i verda». At songen hadde påverknad på politisk aktivisme kunne ein til dømes sjå i filmen Gangnam for Freedom. Han vart produsert av den britiske biletkunstnaren Anish Kapoor for å fremje ytringsfridom og har sidan fått støtte hos forskjellige menneskrettsorganisasjonar, som Index on Censorship og Amnesty International.  I følgje Dei sameinte nasjonane har PSY vorte ein «internasjonal sensasjon» via songen sin «Gangnam Style».

Salslister

Kjelder

Bakgrunnsstoff
 

Songar frå 2012
Singlar frå 2012
Songar om Seoul
K-pop-songar
Psy-songar
Koreanskspråklege songar
Sørkoreanske songar
Internettfenomen
Nummer-ein-singlar i Australia
Nummer-ein-singlar i Austerrike
Nummer-ein-singlar i Canada
Nummer-ein-singlar i Finland
Nummer-ein-singlar i Tyskland
Nummer-ein-singlar i Honduras
Nummer-ein-singlar i Mexico
Nummer-ein-singlar i New Zealand
Songar på toppen av VG-lista
Nummer-ein-singlar i Storbritannia
Nummer-ein-singlar i Danmark
Nummer-ein-singlar i Belgia
Nummer-ein-singlar i Bulgaria
Nummer-ein-singlar i Tsjekkia
Nummer-ein-singlar i Frankrike
Nummer-ein-singlar i Hellas
Nummer-ein-singlar i Israel
Nummer-ein-singlar i Nederland
Nummer-ein-singlar i Spania
Nummer-ein-singlar i Sveits